
Narvas Energia põik asuva maa-ala osa 

tasuta kasutusse andmine (Korteriühistu NARTALL-22)

1. ASJAOLUD JA MENETLUSE KÄIK

Korteriühistult NARTALL-22, registrikood 80198068, laekus Narva Linnavalitsuse Linnamajandusametile taotlus, milles palutakse anda tasuta kasutusse Narvas Energia põik  (katastritunnus 51101:006:0178, transpordimaa 100%) kinnistul asuva maa-ala üldpinnaga 324,0 m2 maja elanikele parkimisplatsi rajamiseks. 
Parkimisplatsi rajamistöid korraldab Korteriühistu NARTALL-22 ise ja omal kulul. 
Korteriühistu NARTALL-22 kohustub tagama kasutusse taotletava maa-ala heakorra.
Korteriühistu NARTALL-22 taotlust arutati Narva Linnavalitsuse linnavarakomisjoni koosolekul 17.05.2017. a (protokoll nr 6) ning otsustati:
1. Nõustuda Korteriühistu NARTALL-22 taotlusega ja soovitada anda Korteriühistule NARTALL-22, registrikood 80198068, avalikku enampakkumist korraldamata määramata ajaks tasuta kasutusse Narvas Energia põik (katastritunnus 51101:006:0178, transpordimaa 100%) kinnistul asuva maa-ala üldpinnaga 324,0 m2 maja elanikele parkimisplatsi rajamiseks. 
2. Narva Linnavalitsuse Linnamajandusametil esitada punktis 1 nimetatud otsus Narva Linnavalitsuse istungile korralduse vastuvõtmiseks.

2. ÕIGUSLIKUD ALUSED
2.1. Narva Linnavolikogu 17.03.2005. a määruse nr 14/52 “Linnavara kasutusse andmise kord” (edaspidi ka Kord) § 7 lg 2 ja § 7 lg 2 p 6 sätestatu alusel võib linnavara korteriühistule või korteriomanike ühisusele linna omandis olevad maa-alad, mis antakse kasutusse korteriühistule või korteriomanike ühisusele parkimisplatsi, jäätmekonteineri paigaldamiseks määramata ajaks tasuta kasutusse anda linnavalitsuse korraldusega. 

2.2. Korra § 46, § 46 lg 4 alusel avaliku enampakkumiseta või eelläbirääkimistega pakkumiseta võib anda kasutusse linnavara Korra § 7 lg 2 nimetatud subjektidele.
2.3. Korra § 47 sätestab, et linnavara enampakkumiseta kasutusse andmise otsustus võetakse vastu Korra § 5 (§ 5 lg 1 p 3; alapunkt b) alusel. 

2.4. Korra § 49 kohaselt sõlmib linna nimel kasutuslepingu kohaliku omavalitsuse asutus, kelle bilanssi nimetatud linnavara kuulub. 

3.  OTSUS

3.1. Anda Korteriühistule NARTALL-22, registrikood 80198068, avalikku enampakkumist korraldamata määramata ajaks tasuta kasutusse Narvas Energia põik  (katastritunnus 51101:006:0178, transpordimaa 100%) kinnistul asuva maa-ala üldpinnaga 324,0 m2 maja elanikele parkimisplatsi rajamiseks. 
3.2. Narva Linnavalitsuse Linnamajandusametil sõlmida Korteriühistuga NARTALL-22 punktis 3.1. nimetatud maa-ala tasuta kasutusleping.
4.  RAKENDUSSÄTTED

4.1. Narva Linnavalitsuse Linnamajandusametil teha korraldus teatavaks Korteriühistule NARTALL-22.
4.2. Korraldus jõustub seadusega sätestatud korras.
4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

